Приложение ІV  
**Правила за утвърждаване**

По отношение на позициите за данни, изложени в приложение І, се прилагат правила за утвърждаване, осигуряващи качеството и съгласуваността на данните. Правилата за утвърждаване отговарят на следните критерии:

* 1. определят логическата връзка между съответните данни;
  2. включват филтри и предварителни условия, определящи набора от данни, по отношение на който се прилагат правилата за утвърждаване;
  3. проверяват съгласуваността на отчитаните данни;
  4. проверяват точността на отчитаните данни;
  5. определят стойности по подразбиране, които се прилагат, когато съответната информация не е била отчетена.