Priloga III  
**Enotni model podatkovne točke**

Vsi podatkovni elementi iz Priloge I se pretvorijo v enotni model podatkovne točke, ki je osnova za enotne informacijske sisteme institucij in organov za reševanje.

Enotni model podatkovne točke izpolnjuje naslednja merila:

* 1. zagotavlja strukturirano predstavitev vseh podatkovnih elementov iz Priloge I;
  2. opredeli vse poslovne koncepte iz Priloge I;
  3. zagotovi podatkovni slovar, v katerem so navedene oznake razpredelnic, oznake osi, oznake domen, oznake razsežnosti in oznake članov;
  4. zagotovi matrike, ki opredeljujejo lastništvo ali količino podatkovnih točk;
  5. zagotovi opredelitve podatkovnih točk, ki so izražene kot skupek značilnosti, ki nedvoumno opredelijo finančni koncept;
  6. vsebuje vse ustrezne tehnične specifikacije, potrebne za razvoj informacijskih rešitev za poročanje, ki proizvajajo enotne podatke za načrtovanje reševanja.